Nu må du endelig ikke tage det personligt, men min ærlige mening er LAD VÆRE!!!! Jeg har til dato aldrig set en kvalitetsmæssig god ridehest, med traverblod i årene. Lad realismen vinde, selvom jeg til fulde forstår din lyst til at lave en efterkommer af din nuværende hest. Med de bedste intentioner... Britt
Min hest er faktisk blanding af traver.. - Og oldenborg, hvis man skulle være i tvivl ..   Hoppen var traver, hingsten oldenborg ..    
100.000 kr? Hvordan pokker er du nået frem til det?!? Er udemærket klar over, at der er omkostninger forbundet med at avle føl selv, men kan ikke i min vildeste fantasi forestille mig, at det kommer op i nærheden af det beløb! Jeg tror ikke der er ret mange der vælger at avle på deres hopper fordi det er billigere end at købe en hest udefra.. jeg tror, det er fordi man gerne selv vil være med inde over.. selv vælge hingst, passe hoppen, se folingen og have mulighed for at arbejde med føllet fra dag 1. På den måde ved man hvad den har været igennem, og man får knyttet et rigtig stærkt bånd. Til TS: hvis du gerne vil have et føl på din hoppe, så synes jeg du skal gøre det. Det er dog værd at have i baghovedet, at travere og traverblandinger er ret svære at sælge..
Mit valg står udelukkende mellem at avle ren traver eller en blanding af traver og noget andet. Mht til penge i forhold til køb og hjemmeavl, så bruger jeg også masser af penge på min hest nu, og det er jo bare sådan det er. Jeg vil hellere bruge 100.000 i det lange løb, hvor jeg har et dejligt føl, end at spare op til en en fancy konkurrencehest, jeg skal vente på i fire-fem år. En hest kan jo godt "bruges" selvom den ikke er gammel nok til at blive redet. Mit oprindelige spørgsmål går egentlig på om en ren traver er stærkere/mere holdbar end en blanding, og om det vil kunne betale sig at lave en blanding eller ej, set i forhold til det. For ja, det ville ikke gøre mig noget at få nogle gode egenskaber fra andre racer ind over, men det er så absolut ikke et must, da jeg er meget glad for travhesten som race. Igen vil jeg slutte af med at sige at det er dejligt med de mange svar herinde, og husk allesammen ikke at føle jer provokerede eller andet når folk gir udtryk for deres holdninger. Det er altid svært at forklare sin mening 100% på skrift, og uanset kan der altid ske misforståelser 
Her er regnestykket indtil hesten er 3 år gammel: Bedækning incl. dyrlæge (og dette kan være lavt sat) = 15.000 kr. Smed 5 gange årligt beskæring a 500 kr = 7500 kr. Vaccination 5 gange 8 a 800 kr. = 4000 kr. Opstaldning incl. unghestefoder a 1000 kr. pr. mdr i 30 mdr = 30.000 kr. Tilridning 2 mdr a 5000 kr. = 10.000 kr. Forsikring incl. liv, uanvendelig og sygedækning a 5.000 kr. pr. år = 15.000 kr. Ekstra foder til hoppe under drægtighed/diegivning 9 mdr. a 400 kr. = 3.600 kr. Dvs. at udgifterne ialt er 85.100 kr. når hesten er 3 år og klar til at du kan sætte dig op og ride. Vil du så vente med at tilride hesten til den er 4 år kan du så tillægge endnu et års forsikring, 1 års opstaldning, vaccination og smed. Dvs. at hesten så står dig i yderligere 20.300 kr. eller ialt i 105.400 kr.  Og så er der slet ikke medregnet ekstraordinære dyrlægebesøg pga. akut sygdom/skader, udgift til kåring, sadelmager i forbindelse med tilridning samt udstyr. Og har man ikke selv pladsen hjemme, så kan opstaldningsudgiften også være lavt sat. For 100.000 kr. kan du få rigtig meget ridehest uden fejl og hvor du kender resultatet. Dette er ikke ment som om, at man skal lade være med at avle, men blot en konstatering af, at det i mange tilfælde bedre kan betale sig, at købe end at avle. Men hvad folk vil bruge deres penge på, er jo deres egen sag. Og vil folk give 100.000 kr. for at følge et føl fra fødslen og til senere at blive ridehest, så skal de da gøre det. Jeg har selv gjort det, men må tilstå, at jeg idag hellere vil købe det jeg gerne vil have - så skal jeg ikke spekulere på, om føllet får mus, om den bliver stor nok, om temperamentet passer til mig mv.
Det var skam ikke for at provokerer eller fordi jeg er "for fin" til tavleløse heste (min første hest var afkom af en pirat dv hingst). Man elsker jo hesten ligeså højt selvom den ikke har et stempel på røven (pardon my french)  Men jeg syntes det er så ærgeligt med traverblandinger, fordi de oftest ender på markeder, hos hestehandlere og andet, fordi folk ikke vil købe dem   Og det gør ondt i mit lille hjerte når jeg ser heste som skal lide den skæbne.
Jeg er helt forgabt i hende og synes at de billeder hvor hun leger med vandet skal vises!;)